**Tiszavasvári Város Önkormányzata Képviselő-testületének 22/2024. (XI. 21.) önkormányzati rendelete**

**az Önkormányzat vagyonáról és a vagyongazdálkodás szabályairól szóló 31/2013.(X.25.) önkormányzati rendelet módosításáról**

Az Alaptörvény 32. cikk (1) bekezdés a) pontjában, valamint a Magyarország helyi önkormányzatairól szóló 2011. évi CLXXXIX. törvény 107. §-ában meghatározott feladatkörében eljárva – Tiszavasvári áros Önkormányzata Képviselő-testülete szervezeti és működési szabályzatáról szóló 6/2022. (II.25.) önkormányzati rendelet 4. melléklet 1. 22. pontja által biztosított véleményezési jogkörében illetékes Pénzügyi és Ügyrendi Bizottság véleményének kikérésével a következőket rendeli el:

**1. §**

Az önkormányzat vagyonáról és a vagyongazdálkodás szabályairól szóló 31/2013. (X.25.) önkormányzati rendelet 12. §-a helyébe a következő rendelkezés lép:

**„12. §**

(1) A mezőgazdasági rendeltetésű földterületeket az önkormányzat haszonbérleti szerződés útján hasznosítja.

(2) A haszonbérleti díj mértéke:

*a)* szántó művelési ágú ingatlanok esetében minimum 110.000 Ft/ha/év + ÁFA.

*b)* legelő művelési ágú ingatlanok esetében 2.000 Ft/Ak/év + ÁFA.

*c)* mezőgazdasági hasznosítású belterületi önkormányzati ingatlanok esetében - átlag 20 Ak/ha figyelembe vételével - 2.000 Ft/Ak/év + ÁFA.

(3) a 2020. március 01. napja előtt kötött haszonbérleti szerződések esetében a búza felvásárlási árától függően évente változik. A nettó fizetendő díj éves mértéke aranykoronánként 40 kg étkezési búzának, a tárgyév júliusában augusztus hónapra kötött szerződései szerinti tőzsdei átlagára.

(4) A haszonbérleti díj évente, a KSH által a tárgyév elején közzétett előző évre vonatkozó infláció mértékével automatikusan növekszik.

(5) A mezőgazdasági rendeltetésű földterületek legfeljebb 5 évig adhatók haszonbérbe.

(6) A haszonbérbe adó a haszonbérleti díjról köteles ÁFÁ-s számlát évenként, szeptember 30. napjáig kibocsájtani és a haszonbérlő részére megküldeni. Haszonbérlő a haszonbérleti díjat köteles egy összegben a haszonbérbeadó javára megfizetni a számla kézhezvételétől számított 15 napon belül, de legkésőbb adott év október 31. napjáig. A haszonbér az önkormányzat költségvetését illeti.”

**2. §**

(1) Az önkormányzat vagyonáról és a vagyongazdálkodás szabályairól szóló 31/2013. (X.25.) önkormányzati rendelet 1. melléklete az 1. melléklet szerint módosul.

(2) Az önkormányzat vagyonáról és a vagyongazdálkodás szabályairól szóló 31/2013. (X.25.) önkormányzati rendelet 3. melléklete a 2. melléklet szerint módosul.

(3) Az önkormányzat vagyonáról és a vagyongazdálkodás szabályairól szóló 31/2013. (X.25.) önkormányzati rendelet 4. melléklete a 3. melléklet szerint módosul.

**3. §**

Hatályát veszti az önkormányzat vagyonáról és a vagyongazdálkodás szabályairól szóló 31/2013. (X.25.) önkormányzati rendelet

*a)* 3. mellékletében foglalt táblázat 13–15. sor,

*b)* 4. mellékletében foglalt táblázat 120. és 121. sor,

*c)* 4. mellékletében foglalt táblázat 125. sora,

*d)* 4. mellékletében foglalt táblázat 127. sora,

*e)* 4. mellékletében foglalt táblázat 130. sora,

*f)* 4. mellékletében foglalt táblázat 134. sora,

*g)* 4. mellékletében foglalt táblázat 217. sora,

*h)* 4. mellékletében foglalt táblázat 287. sora,

*i)* 4. mellékletében foglalt táblázat 289. sora,

*j)* 4. mellékletében foglalt táblázat 318. sora,

*k)* 4. mellékletében foglalt táblázat 403. sora.

**4. §**

Ez a rendelet 2025. január 1-jén lép hatályba.

*1. melléklet a 22/2024. (XI. 21.) önkormányzati rendelethez*

1. Az önkormányzat vagyonáról és a vagyongazdálkodás szabályairól szóló 31/2013. (X.25.) önkormányzati rendelet 1. mellékletében foglalt táblázat 169. sora helyébe a következő rendelkezés lép:

„

|  |  |  |  |  |  |
| --- | --- | --- | --- | --- | --- |
| 169. | 3037 | kivett közterület | Hősök utca | 1,2899 | 1/1 |

”

2. Az önkormányzat vagyonáról és a vagyongazdálkodás szabályairól szóló 31/2013. (X.25.) önkormányzati rendelet 1. mellékletében foglalt táblázat 394. sora helyébe a következő rendelkezés lép:

„

|  |  |  |  |  |  |
| --- | --- | --- | --- | --- | --- |
| 394. | 0288/2 | kivett árok | termálkút mögött | 2166 | 1/1 |

”

3. Az önkormányzat vagyonáról és a vagyongazdálkodás szabályairól szóló 31/2013. (X.25.) önkormányzati rendelet 1. mellékletében foglalt táblázat 453. sora helyébe a következő rendelkezés lép:

„

|  |  |  |  |  |  |
| --- | --- | --- | --- | --- | --- |
| 453. | 052 | kivett közút | Béke u. mellett | 1571 | 1/1 |

”

4. Az önkormányzat vagyonáról és a vagyongazdálkodás szabályairól szóló 31/2013. (X.25.) önkormányzati rendelet 1. mellékletében foglalt táblázat 505. sora helyébe a következő rendelkezés lép:

„

|  |  |  |  |  |  |
| --- | --- | --- | --- | --- | --- |
| 505. | 0759/8 | kivett csatorna | 36-os főút mellett halastónál | 7571 | 1/1 |

”

5. Az önkormányzat vagyonáról és a vagyongazdálkodás szabályairól szóló 31/2013. (X.25.) önkormányzati rendelet 1. mellékletében foglalt táblázat 638. és 639. sor helyébe a következő rendelkezések lépnek:

„

|  |  |  |  |  |  |
| --- | --- | --- | --- | --- | --- |
| 638. | 18/1 | közterület | Ady E. utca (járda) | 575 | 1/1 |
| 639 | 18/3 | közterület | Ady E. utca (parkoló) | 898 | 1/1 |

”

*2. melléklet a 22/2024. (XI. 21.) önkormányzati rendelethez*

1. Az önkormányzat vagyonáról és a vagyongazdálkodás szabályairól szóló 31/2013. (X.25.) önkormányzati rendelet 3. mellékletében foglalt táblázat 18. sora helyébe a következő rendelkezés lép:

„

| ***(ssz.*** | ***ingatlan*** | | | | ***tulajdoni hányad)*** |
| --- | --- | --- | --- | --- | --- |
| 18. | 2852 | kivett orvosi rendelő, mentőpont és udvar | Kossuth u. 4. | 1350 | 1/1 |

”

*3. melléklet a 22/2024. (XI. 21.) önkormányzati rendelethez*

1. Az önkormányzat vagyonáról és a vagyongazdálkodás szabályairól szóló 31/2013. (X.25.) önkormányzati rendelet 4. mellékletében foglalt táblázat 53. sora helyébe a következő rendelkezés lép:

„

|  |  |  |  |  |  |
| --- | --- | --- | --- | --- | --- |
| 53. | 6760 | kivett vásártér és fedett árusító terek | városi piac | 4761 | 1/1 |

”

2. Az önkormányzat vagyonáról és a vagyongazdálkodás szabályairól szóló 31/2013. (X.25.) önkormányzati rendelet 4. mellékletében foglalt táblázat 56. sora helyébe a következő rendelkezés lép:

„

|  |  |  |  |  |  |
| --- | --- | --- | --- | --- | --- |
| 56. | 6763 | beépítetlen terület | piac mögött | 3012 | 1/1 |

”

3. Az önkormányzat vagyonáról és a vagyongazdálkodás szabályairól szóló 31/2013. (X.25.) önkormányzati rendelet 4. mellékletében foglalt táblázat 367. sora helyébe a következő rendelkezés lép:

„

|  |  |  |  |  |  |
| --- | --- | --- | --- | --- | --- |
| 367. | 6663/1 | kivett iparterület és igazgatási épület | volt Vágóhíd | 926 | 1/1 |

”